**Remember Me** on kyberpunk-tyylinen toimintaseikkailupeli, jonka on kehittänyt Dontnod Entertainment ja julkaissut Capcom. Peli julkaistiin maailmanlaajuisesti kesäkuussa 2013 Microsoft Windowsille, PlayStation 3:lle ja Xbox 360:lle.

Pelaaminen
----------

*Remember Me* sisältää tasohyppelyä, tutkimista ja lähitaistelua. Pelissä ohjataan tarinan protagonistia Niliniä kolmannessa persoonassa. Pelissä on mahdollisuus "remixata" ihmisten muistoja menemällä heidän muistojensa sisälle ja järjestää niitä uudelleen, jotta kohdetta voisi manipuloida. Pelaaja onnistuu tässä toistaessaan muiston uudelleen ja muokkaamalla muiston yksityiskohtia muuttaakseen kohteen muistikuvaa tapahtuneesta. Kun pelaajalla on alhainen terveydentila, näyttö alkaa *glitchata,* kunnes riittävä terveydentila saadaan takaisin. Nilin kohtaa myös erilaisia arvoitusten muodossa esitettyä pulmapelejä, jotka pelaajan täytyy ratkaista avatakseen ovia, jotta tarinassa pystyy etenemään.

Juoni
-----

### Tapahtumapaikka

Peli sijoittuu vuoden 2084 Pariisiin, *Neo-Pariisiin*. Memorize-yhtiö on keksinyt uuden aivoimplantin nimeltä Sensen, jonka kautta 99 prosenttia väestöstä voi ladata ja jakaa muistonsa internetiin sekä poistaa surullisia tai epämiellyttäviä muistoja. Tämän ansiosta Memorize pystyy kontrolloimaan suurta ihmisjoukkoa. Yritys aloitti joukkovalvonnan, minkä johdosta pieni joukko kapinallisia nimeltä Erroristit pyrkivät kaatamaan Memorizen. Sensenin keksiminen on myös johtanut "Leapers"-nimisen ihmisjoukon syntymiseen. He ovat muistoihin addiktoituneita ihmisiä, jotka ovat imeneet itseensä niin paljon muistoja, että heidän Senseninsä on heikentynyt. He ovat mutatoituneet ja elävät Neo-Pariisin viemäreissä.

### Päähenkilö

Pelin juoni keskittyy Niliniin, joka pystyy näkemään, varastamaan ja muuttamaan ihmisten muistoja. Hän kuuluu Errorist-nimiseen vastarintaliikkeeseen. Pelin alkaessa megakorporaatio Memorize on vienyt Niliniltä miltei kaikki hänen muistonsa. Mysteerisen Edge-nimisen miehen avulla Nilin aloittaa etsinnän tarkoituksenaan kaataa Memorize ja saada takaisin menetetyt muistonsa.

Kehitys
-------

Pelin kehitys alkoi vuonna 2008 nimellä *Adrift*. Pelin alkuperäinen konsepti oli ilmastonmuutoksen tulvima maailma mekaanikalla, jossa hahmo käyttää vesiskoottereita suunnistaakseen rannikkokaupungissa. Myöhemmin pelin kehittäjät innostuivat konseptista, jossa muisto olisi merkittävässä roolissa pelissä ja suunnittelivat pelin uudelleen, vaikka kehittäjä Jean-Maxime Moris olikin vastahakoinen pelin tapahtumapaikan asettamisesta Pariisiin, sillä pelitalo sijaitsi siellä. Peliä kehitettiin alun perin tietokoneroolipelinä, jonka Sony julkaisisi yksinomaisesti PlayStation 3 -konsolille. Pelin kokonainen kehittäminen aloitettiin helmikuussa 2010, mutta lopetettiin helmikuussa 2011 Dontnodin ja Sonyn välille syntyneistä ristiriitatilanteista seuranneista budjettileikkauksista. Projekti esitettiin vuoden 2011 Gamescom-messuilla pelitalon toivoen, että se saisi huomiota turvatakseen uuden julkaisijasopimuksen. Capcom osti immateriaalioikeudet vuonna 2012 ja tarjosi rahoituksen projektille, jolloin peliä alettiin suunnittella uudelleen toimintaseikkailupelinä julkaistettavaksi usealle alustalle.

Pelin valaistuksen renderöinnissä on käytetty fysiikkaperusteista renderöintiä (PBR). Menetelmä valittiin helpottamaan resurssien uudelleenkäyttöä ja vähentämään pelin tuotantoaikaa. Pelissä käytetään muokattua versiota Unreal Engine 3 -pelimoottorista, jossa käytetään Blinn microfacet -nimellä tunnettua menetelmää.

Jatko-osaa varten on tehty käsikirjoitus. Sen toteutuminen ei ole kuitenkaan todennäköistä ja kehittäjä keskittyy *Life Is Strange* -pelin jatko-osaan.

Säveltäjä Olivier Derivière voitti IFMCA:n palkinnon pelin ääniraidasta kategoriassa *Best Score for a Video Game or Interactive Media*.

Myynti
------

*Remember Me* on Capcomin yli miljoonan kappaleen myyntiin yltäneiden "platina"-pelien listalla. Peli on ollut toiseksi ladatuin peli Euroopassa PlayStation Plus -palvelussa.

Ääninäyttelijät
---------------

|  |  |  |
| --- | --- | --- |
|  Kezia Burrows  | … |  Nilin Cartier-Wells
  |
|  Kosha Engler  | … |  Olga Sedova
  |
|  Nathan Nolan  | … |  Edge / H3O
  |
|  Jules de Jongh  | … |  Madame / Astrid Voorhees
  |
|  Orlessa Altass  | … |  Scylla Cartier-Wells
  |

Ääniraita
---------

Kaikki sävellykset Olivier Derivière. 

| Remember Me Original Soundtrack |
| --- |
| Nro | Nimi | Kesto |  |
| 1. | Nilin the Memory Hunter | 3.27 |
| 2. | Rise to the Light | 3.35 |
| 3. | Still Human | 3.12 |
| 4. | Fragments | 2.19 |
| 5. | Neo Paris | 4.01 |
| 6. | The Enforcers | 2.15 |
| 7. | Chase Through Montmartre | 4.43 |
| 8. | Memory Reconstruction | 3.14 |
| 9. | The Fight | 3.21 |
| 10. | Our Parents | 2.55 |
| 11. | Memorize | 3.59 |
| 12. | The Ego Room | 3.00 |
| 13. | Remember Your Childhood | 4.04 |
| 14. | The Zorn | 2.28 |
| 15. | Hope | 3.02 |

Vastaanotto
-----------

Peli on saanut arvosanaksi 7/10 GameSpotin arvostelussa PlayStation 3, Windows ja Xbox 360 -versioilla kullakin. Arvostelussa kehuttiin päähahmoa, pelimaailmaa ja taistelumekaniikkaa, mutta kritisoitiin tasosuunnittelua ja tarinaa. IGN antoi pelille arvosanaksi 5.9/10 arvostelussaan.

*The Daily Telegraph* nimesi pelin vuonna 2017 yhdeksi parhaimmista kyberpunk-videopeleistä.

Jatko-osa
---------

10. maaliskuuta 2015 Dontnod ilmoitti luoneensa jo tarinan mahdolliselle jatko-osalle nimeltä *Remember Me 2*. Dontnodin luova johtaja Jean-Maxime Moris kertoi, että Dontnodin tarkoituksena oli työstää *Life Is Strangen* toista kautta kanssa ennen *Remember Me* -pelin jatko-osaan siirtymistä. Jatko-osan toteutuminen ei ole todennäköistä. Dontnodin toimitusjohtaja Oskar Guilbert myönsi, että vaikka *Remember Me* menestyi hyvin, vain *Life Is Strangen* odottamaton menestys pelasti yhtiön todella vaikeasta taloudellisesta tilanteesta.

Lähteet
-------

1. 1 2 3 4  Sorvari, Mika: Remember Me *Gamereactor Suomi*.  3.6.2013. Viitattu 22.11.2017.
2. 1 2 3  VanOrd, Kevin: Remember Me Review *GameSpot*.  3.6.2013. Viitattu 22.11.2017. (englanniksi)
3. 1 2 3  Krupa, Daniel: Remember Me Review *IGN*.  2.6.2013. Viitattu 22.11.2017. (englanniksi)
4. 1 2 3 4  Hyttinen, Valtteri: Remember Me *Pelaaja*.  4.7.2013.  Arkistoitu 1.12.2017. Viitattu 22.11.2017.
5. 1 2 3 4 5  Pärssinen, Manu: Peliarvostelu: Remember Me *V2.fi*.  5.7.2013. Viitattu 22.11.2017.
6. 1 2 3  Romano, Sal: Remember Me ‘Memory’ trailer *Gematsu*.  2.5.2013. Viitattu 24.11.2017. (englanniksi)
7. ↑  Goldfarb, Andrew: TGS: Remember Me Combat Details Revealed *IGN*.  21.9.2012. Viitattu 25.11.2017. (englanniksi)
8. ↑  *Remember Me*, Episode 5: Headshot.
9. ↑  *Remember Me*, Episode 7: Paradise Lost.
10. ↑  Hillier, Brenda: Remember Me was originally called Adrift, had jetskis *VG247*.  10.5.2013. Viitattu 2.12.2017. (englanniksi)
11. ↑  Moriarty, Colin: Remember Me Was Originally a PlayStation Exclusive *IGN*.  16.8.2012. Viitattu 2.12.2017. (englanniksi)
12. ↑  Gilbert, Ben: Remember Me's unforgotten past with Sony is just water under the bridge *Engadget*.  15.8.2012. Viitattu 2.12.2017. (englanniksi)
13. ↑  Martin, Matt: Capcom grabs IP rights to new title Remember Me *GamesIndustry.biz*. Viitattu 2.12.2017. (englanniksi)
14. 1 2 3  Seymour, Mike: Game environments – Part A: rendering Remember Me *fxguide*.  4.6.2013. Viitattu 25.11.2017. (englanniksi)
15. ↑  Starkey, Daniel: Remember Me 2 Already Has Story, Capcom Just Needs To Greenlight It *GameSpot*.  10.3.2015. Viitattu 24.11.2017. (englanniksi)
16. 1 2  Stettner, Jason: Life is Strange 2 Actively Being Worked On *Gamerheadquarters*. Viitattu 24.11.2017. (englanniksi)
17. ↑  Olivier Derivière receives IFMCA Award for Remember Me *International Film Music Critics Association*.  15.3.2014. Viitattu 24.11.2017. (englanniksi)
18. ↑  Platinum Titles *Capcom*. Viitattu 24.11.2017. (englanniksi)
19. ↑  Weber, Rachel: Dontnod CEO: "There is no bankruptcy" *GamesIndustry.biz*.  31.1.2014. Viitattu 29.4.2018. (englanniksi)
20. ↑  REMEMBER ME PC *Metacritic*. Viitattu 27.4.2018. (englanniksi)
21. ↑  REMEMBER ME PlayStation 3 *Metacritic*. Viitattu 27.4.2018. (englanniksi)
22. ↑  REMEMBER ME Xbox 360 *Metacritic*. Viitattu 27.4.2018. (englanniksi)
23. 1 2 3  VanOrd, Kevin: Remember Me Review *GameSpot*.  3.6.2013. Viitattu 27.4.2018. (englanniksi)
24. 1 2  Krupa, Daniel: Remember Me Review - IGN *IGN*.  2.6.2013. Viitattu 27.4.2018. (englanniksi)
25. ↑  Like Blade Runner 2049? You'll love these 12 of the best cyberpunk video games *The Telegraph*.  16.10.2017. Viitattu 6.5.2018. (englanniksi)
26. 1 2  Dring, Christopher: How Life is Strange changed Dontnod *MCV UK*.  25.10.2016. Viitattu 24.11.2017. (englanniksi)

Aiheesta muualla
----------------

* *Remember Me* MobyGamesissa (englanniksi)
* *Remember Me (videopeli)* Internet Movie Databasessa. (englanniksi)
* Remember Me (videopeli) Discogsissa.  (englanniksi)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Dontnod Entertainment |
| --- |
|  |
| *Life Is Strange* | 
* *Life Is Strange*
* *The Awesome Adventures of Captain Spirit*
* *Life Is Strange 2*

 |  |
|  |
| Muut pelit | 
* *Remember Me*
* *Vampyr*
* *Tell Me Why*
* *Twin Mirror*
* *Banishers: Ghosts of New Eden*

 |

 |